דומיניק פייק

דומיניק דייוויד פַייק (באנגלית: Dominic David Fike; נולד ב-30 בדצמבר 1995) הוא זמר-יוצר ושחקן אמריקאי. פייק התפרסם לראשונה לאחר שהוציא מספר שירים פופולריים באתר שיתוף המוזיקה סאונדקלאוד. בשנת 2018, לאחר שהוציא את המיני אלבום הראשון שלו, Don't Forget About Me, Demos, הוא חתם בחברת התקליטים קולומביה רקורדס. ביולי 2020 יצא לאור אלבום הבכורה שלו, What Could Possibly Go Wrong, והיה בין 50 המובילים במצעדי האלבומים במספר מדינות, בהן ארצות הברית ואוסטרליה. בשנת 2022 הצטרף פייק לצוות השחקנים של סדרת הנעורים "אופוריה". ביולי 2023 יצא לאור אלבומו השני של פייק, Sunburn. דומיניק דייוויד פַייק נולד בעיר נייפלס שבפלורידה, למשפחה ממוצא אפרו-אמריקאי, פיליפיני והאיטי, ולו שלושה אחים: אחיו הצעיר אלכס, אחותו הצעירה אפולוניה (אפל) ואחיו הבכור שון. פייק למד בבית הספר התיכון אסטרו (אנ') שבעיר מגוריו, בו סיים את לימודיו בשנת 2014. בהמשך הוא נרשם לקולג', אך לבסוף נשר לאחר ימים בודדים. בצעירותו אהד את האמנים ג'ק ג'ונסון (אנ'), בלינק-182 ורד הוט צ'ילי פפרז. בגיל 10 רכש לראשונה גיטרה ולמד לנגן בה שירים של רד הוט צ'ילי פפרז. פייק סיפר כי במהלך ילדותו הוא ואחיו נאלצו לדאוג לעצמם על רקע היעדרם התדיר של הוריהם מחייהם. לאורך כל ילדותו, אמו של פייק נכנסה ויצאה מהכלא, מה שהוביל אותו לשהות באותן תקופות בבתים שונים, בהם אלה של אחיו הגדול, של קרובי משפחתו או של חברים של הוריו. שנות ילדותו של פייק היו "מלאות הרפתקאות", ובמהלכן הוא וחבריו היו מבלים באזור מיוער ליד השכונה בה התגוררו, שאותו כינו "יער אבאלון" (Forest of Avalon), ולפי מה שסיפר אכלו שם חטיפים ועישנו קנאביס. כמו כן, הוא ואחיו שון היו מבלים בבית הארחה בשם "Backhouse" אשר היה ממוקם בביתו של חברו סטפן, ושם הם היו עוסקים בפריסטייל ראפ. בהמשך הם התאחדו לקולקטיב ראפ רשמי בו היו חברים סלייט (Slyte), אייק ליזריק (Ike Lysergic) וסנו (Seno). השלושה משכו קהל בקרב הקהילה המקומית שלהם, ופייק הקים תת-קבוצה בשם Lame Boys ENT. בשנת 2015, הקבוצה החלה לעורר תשומת לב בתקשורת המקומית, והיא הוזמנה לפסטיבלי מוזיקה. בנוסף, בשנות התיכון פייק החל להעלות שירים לאינטרנט, כאשר השיר הראשון שהעלה, בפלטפורמת הסרטונים יוטיוב, היה שיר בשם "Not A Word". כמו כן הוא הכניס שירים שהוקלטו לקלטות שמע. פייק זכה להכרה לראשונה בעת שיצר ביטים (יצירות היפ הופ) עם המפיק שלו באותה תקופה, האנטר פייפר (המוכר בשם הבמה 54) ופרסם אותם בפלטופורמת הפצת המוזיקה סאונדקלאוד, כאשר בשלב מסוים הם הפכו לפופולריים. בגיל 22 הוציא פייק את המיני-אלבום Don't Forget About Me, Demos (אנ') כאמן רשום, אותו הקליט בעת שהיה במעצר בית בגין הכאת שוטר. בהמשך הוא ישב בכלא מחוז קולייר בגין הפרת אותו מעצר בית. המיני-אלבום משך את תשומת ליבן של כמה חברות תקליטים, אשר החלו במלחמת הצעות מחיר. במהלך אותה תקופה, כל המוזיקה של פייק שפורסמה על ידיו באופן עצמאי לפני יציאת המיני-אלבום הוסרה משירותי הזרמת המדיה השונים. לאחר שחרורו מהכלא באפריל 2018, פייק חתם על חוזה הקלטות עם קולומביה רקורדס באוגוסט באותה שנה, תמורת 4 מיליון דולר על פי הדיווחים. פייק אמר כי ההחלטה הסופית להצטרף לחברת תקליטים התקבלה כדי לשלם שכר טרחה לעורכת הדין של אמו, אשר באותה עת עמדה בפני כתב אישום בגין עברות סמים. ב-16 באוקטובר 2018 המיני-אלבום יצא לאור על ידי קולומביה רקורדס. באותה שנה השיר "3 Nights" מתוך המיני-אלבום יצא לאור כסינגל, וזכה לפופולריות רבה והגיע בשיאו לעשירייה הראשונה במצעדי מוזיקה במדינות שונות, בהן אוסטרליה, אירלנד, בריטניה וישראל. צלילי הגיטרה האקוסטית המשולבים בשיר הושוו למוזיקה של ג'ק ג'ונסון (אנ'). בנוסף, הוא הושמע במספר תחנות רדיו, נכנס לפלילייסטים של ספוטיפיי וזכה לביקורות חיוביות בכתבי עת כדוגמת רולינג סטון, פיצ'פורק ובילבורד. בהתייחסות למיני-אלבום, מגזין בילבורד תיאר את פייק כאמן "משלב-ז'אנרים", ובמקום אחר מאוחר יותר הוא נכלל ברשימה של "אמנים בפריצה שכדאי לעקוב אחריהם", כאשר השיר "3 Nights" תואר כ"שיר פריצה בעל גוון של מוטאון" ונכתב עליו כי הוא "עמיד בפני טרנדים ולא ניתן לעמוד בפניו". ב-4 באפריל 2019 פורסם הווידאו קליפ לסינגל בערוץ היוטיוב של פייק. בינואר 2019 חשף פייק כי הוא עובד על אלבום. ב-4 באפריל 2019, להקת ההיפ הופ האלטרנטיבי האמריקאית ברוקהמפטון העלתה לערוץ היוטיוב שלה סרטון בשם "This Is Dominic Fike", שכלל את הסינגל שלו, "3 Nights". החל מאפריל 2019, פייק שיתף פעולה יחד עם קווין אבסטרקט מברוקהמפטון, והשניים פרסמו מספר שירים שעבדו עליהם יחד. הלהיט הגדול ביותר שלהם היה שיר בשם "Peach" מתוך האלבום Arizona Baby של אבסטרקט, אשר זכה למעל ל-4 מיליון צפיות ביוטיוב. ב-7 ביוני 2019, פייק הוציא לאור שני סינגלים, "Açaí Bowl" ו-"Rollerblades". כחודש לאחר מכן, ב-4 ביולי 2019, הוא הוציא סינגל נוסף, "Phone Numbers", אשר הופק על ידי קני ביטס (אנ'). הקליפ לסינגל זה פורסם ב-15 באוקטובר 2019. ב-9 ביולי 2019 הודיע פייק על סיבוב הופעות אשר הוא מתכנן לערוך בהמשך השנה, בשם "Rain or Shine". חלקו של סיבוב ההופעות באמריקה הצפונית החל ב-31 באוגוסט בפילדלפיה, והסתיים ב-3 באוקטובר בלוס אנג'לס במהלך אחת ההופעות, שהתקיימה בשיקגו ב-5 בספטמבר 2019, פייק ביצע שיר חדש בשם "Chicken Tenders". באותו חודש הוא הודיע כי הוא מתכנן ליזום שיתוף פעולה אופנתי עם המעצב מארק ג'ייקובס. ב-17 בינואר 2020, יצא לאור השיר "Dominic's Interlude", שיתוף פעולה של פייק עם הזמרת האמריקאית הלסי, מתוך אלבום האולפן השלישי של האחרונה, Manic. ב-26 ביוני 2020 יצא לאור השיר "Chicken Tenders", כסינגל הראשון שלו מתוך אלבום בכורה עתידי. ב-9 ביולי הוא הוציא לאור את הסינגל "Politics & Violence" וכן הכריז כי שמו של אלבום הבכורה שלו יהיה What Could Possibly Go Wrong (אנ') וכי הוא עתיד לצאת לאור ב-31 ביולי. ב-7 באוגוסט 2020 יצא לאור הסרט הדוקומנטרי "דומיניק פייק, תחילה" (Dominic Fike, At First), כחלק מסדרת הדוקו העיתונאית של הניו יורק טיימס "New York Times Presents" (אנ'), אשר עוסק בסיפור חייו של פייק ובעלייתו לתהילה. בספטמבר 2020, פייק היה מהאמנים הראשיים בסדרת ההופעות המוזיקליות של משחק הווידאו פורטנייט. בסוף 2020 פייק נכלל ברשימת "100 האמנים החדשים של השנה" של מגזין המוזיקה NME. ב-19 במרץ 2021, פייק השתתף בשיר של ג'סטין ביבר בשם "Die for You" מתוך אלבום האולפן השישי של האחרון, Justice. באוגוסט 2021 נודע כי פייק עתיד להצטרף לצוות השחקנים של עונתה השנייה של סדרת הנעורים "אופוריה" מבית HBO, במה שהיה תפקיד המשחק הראשון שלו. הוא מגלם בסדרה את דמותו של אליוט. בשנת 2023 חשף פייק כי הוא כמעט הושעה מהמשחק בסדרה בשל השימוש התכוף שלו בסמים במהלך הצילומים. באפריל 2023, פייק הופיע לראשונה בפסטיבל המוזיקה קואצ'לה. ב-7 באפריל 2023, פייק הסיר את כל הפוסטים מחשבון האינסטגרם שלו ופרסם טיזר לסינגל בשם "Dancing in the Courthouse" (אנ'), אשר יצא לאור בהמשך ב-14 באפריל 2023, כסינגל הראשון שלו מתוך אלבום עתידי. ב-18 במאי 2023, הוא הכריז על אלבום האולפן השני שלו, Sunburn (אנ'). ב-27 במאי 2023 יצא לאור הסינגל השני מתוך האלבום "Ant Pile". ב-2 ביוני 2023, פייק הוציא את הסינגל השלישי מתוך האלבום, "Mona Lisa", באותו יום שבו הוציא המפיק המוזיקלי האמריקאי מטרו בומין את אלבום הפסקול הראשון שלו, שנוצר עבור הסרט "ספיידרמן: ברחבי ממדי העכביש". השיר נכלל במקור במהדורת הדלוקס של אלבום הפסקול, אשר יצאה לאור שלושה ימים לאחר הסרט ולאחר המהדורה הרגילה, אך מאוחר יותר השיר הוסר ממנה, ובמקום זאת נכלל בגרסאות מסוימות של האלבום Sunburn. הסינגל הרביעי והאחרון מתוך האלבום, "Mama's Boy", יצא לאור ב-23 ביוני 2023, לצד רשימת הרצועות המלאה של האלבום. האלבום יצא לאור ב-7 ביולי 2023. ב-30 במאי 2023 הכריז פייק הכריזה על סיבוב ההופעות "Don't Stare At The Sun" באמריקה הצפונית, והוא עתיד להתחיל ב-13 ביולי 2023 באינדיאנפוליס. ב-3 במאי 2024 הוציא את המיני-אלבום השני שלו, 14 Minutes. לפייק קעקוע על המצח של ראשי התיבות של שמה של תת-הקבוצה שהקים בילדות, Lame Boys ENT. בנוסף, יש לו קעקוע של ג'ון פרושיאנטה, הגיטריסט של רד הוט צ'ילי פפרס, על ידו הימנית, וגם קעקוע של הדמות המצוירת נס (אנ') ממשחק הווידאו EarthBound, על זרועו הימנית. 2020: What Could Possibly Go Wrong (אנ') 2023: Sunburn (אנ') 2018: Don't Forget About Me, Demos 2024: 14 Minutes אתר האינטרנט הרשמי של דומיניק פייק (באנגלית) מדיה וקבצים בנושא דומיניק פייק בוויקישיתוף דומיניק פייק, ברשת החברתית אקס (טוויטר) דומיניק פייק, ברשת החברתית אינסטגרם דומיניק פייק, סרטונים בערוץ היוטיוב דומיניק פייק, במסד הנתונים הקולנועיים IMDb (באנגלית) דומיניק פייק, באתר Rotten Tomatoes (באנגלית) דומיניק פייק, באתר Metacritic (באנגלית) דומיניק פייק, באתר אפל מיוזיק (באנגלית) דומיניק פייק, באתר ספוטיפיי דומיניק פייק, באתר סאונדקלאוד (באנגלית) דומיניק פייק, באתר Last.fm (באנגלית) דומיניק פייק, באתר AllMusic (באנגלית) דומיניק פייק, באתר MusicBrainz (באנגלית) דומיניק פייק, באתר דיזר דומיניק פייק, באתר Discogs (באנגלית) דומיניק פייק, באתר Genius דומיניק פייק, באתר SecondHandSongs דומיניק פייק, באתר בילבורד (באנגלית) "Meet Euphoria's Newest Cast Member Dominic Fike". E! Online. 2022-01-09. ארכיון מ-11 במאי 2022. נבדק ב-2022-01-21. {{cite web}}: (עזרה) Herwees, Tasbeeh (17 בינואר 2019). "Now or Never: The Chaotic Rise of Dominic Fike". Complex. ארכיון מ-27 באפריל 2019. נבדק ב-28 בפברואר 2019. {{cite web}}: (עזרה) Alsina, Sebastian (2018-08-05). "Naples native Dominic Fike just inked a 3-4 million dollar record deal with Columbia Records, @fashearlymusic says". Underviews (באנגלית אמריקאית). אורכב מ-המקור ב-24 בינואר 2022. נבדק ב-2022-01-24. {{cite web}}: (עזרה) Strauss, Matthew (23 באוקטובר 2018). "'3 Nights' by Dominic Fike Review". Pitchfork. ארכיון מ-28 בפברואר 2019. נבדק ב-28 בפברואר 2019. {{cite web}}: (עזרה) "Dominic Fike on his discovery and coming to Australia". Triple J. 30 בינואר 2019. ארכיון מ-9 במרץ 2022. נבדק ב-28 בפברואר 2019. {{cite web}}: (עזרה) Peach - Kevin Abstract (באנגלית), אורכב מ-המקור ב-23 בפברואר 2023, נבדק ב-2023-02-23 {{citation}}: (עזרה) "Kevin Abstract Collaborates With Rising SoundCloud Singer Dominic Fike On "Peach" & "Crumble"". Genius (באנגלית). ארכיון מ-15 בנובמבר 2019. נבדק ב-15 בנובמבר 2019. {{cite web}}: (עזרה) "Dominic Fike Delivers His Most Heartfelt Work to Date in "Açaí Bowl" and "Rollerblades"". Ones to Watch. ארכיון מ-15 בנובמבר 2019. נבדק ב-15 בנובמבר 2019. {{cite web}}: (עזרה) "Dominic Fike Robs Halsey in Music Video for 'Phone Numbers'". HYPEBEAST. 16 באוקטובר 2019. ארכיון מ-1 בינואר 2020. נבדק ב-15 בנובמבר 2019. {{cite web}}: (עזרה) "Dominic Fike announces 2019 Rain or Shine Tour". AXS. ארכיון מ-12 ביולי 2019. נבדק ב-15 בנובמבר 2019. {{cite web}}: (עזרה) "Chicken Tenders (Snippet)". YouTube. ארכיון מ-9 ביולי 2020. נבדק ב-29 ביוני 2020. {{cite web}}: (עזרה) Jacobs, Marc (19 בספטמבר 2019). "Dominic Fike x Marc Jacobs As a longtime fan of Marc Jacobs, Dominic has collaborated with us on an exclusive hoodie for his sold-out Rain or Shine global tour. Photos by Cian Moore at Dominic Fike's New York show at Bowery Ballroom on September 9th.Shop now". @marcjacobs (באנגלית). ארכיון מ-20 באפריל 2023. נבדק ב-15 בנובמבר 2019. {{cite web}}: (עזרה) "Manic / Halsey". Tidal. ארכיון מ-25 ביוני 2020. נבדק ב-25 ביוני 2020. {{cite web}}: (עזרה) "Chicken Tenders". YouTube. ארכיון מ-21 בינואר 2022. נבדק ב-29 ביוני 2020. {{cite web}}: (עזרה) "Dominic Fike confirms debut album 'What Could Possibly Go Wrong' | News". ארכיון מ-9 ביולי 2020. נבדק ב-9 ביולי 2020. {{cite web}}: (עזרה) Webster, Andrew (8 בספטמבר 2020). "Fortnite is launching a concert series it hopes will become a 'tour stop' for artists". The Verge. ארכיון מ-21 בינואר 2022. נבדק ב-8 בספטמבר 2020. {{cite web}}: (עזרה) Thomas Smith, The NME 100: Essential new artists for 2020, NME, ‏2020-01-03 (באנגלית בריטית) Shanfeld, Ethan (2021-08-06). "'Euphoria' Season 2 Adds Dominic Fike, Minka Kelly, Demetrius 'Lil Meech' Flenory Jr". Variety (באנגלית אמריקאית). ארכיון מ-6 באוגוסט 2021. נבדק ב-2021-08-06. {{cite web}}: (עזרה) Del Rosario, Alexandra (2021-08-06). "'Euphoria': Minka Kelly, Dominic Fike & Demetrius 'Lil Meech' Flenory Jr. Join Season 2 Of HBO Series". Deadline (באנגלית אמריקאית). ארכיון מ-6 באוגוסט 2021. נבדק ב-2021-08-06. {{cite web}}: (עזרה) Shanfeld, Ethan (2021-08-06). "Dominic Fike Talks New Album and Starring in 'Euphoria' Season 2". Variety (באנגלית אמריקאית). ארכיון מ-6 באוגוסט 2021. נבדק ב-2021-08-06. {{cite web}}: (עזרה) Sharf, Zack. "Dominic Fike Nearly Got Kicked Off 'Euphoria' for Being a 'Drug Addict': 'I Was So F—ed Up During a Lot of the Show. It Was Really Bad'". variety.com. PMC. נבדק ב-7 ביולי 2023. {{cite web}}: (עזרה) Chelosky, Danielle (2 ביוני 2023). "Dominic Fike Shares 'Mona Lisa' For A Deluxe Version Of The 'Across The Spider-Verse' Soundtrack". Uproxx. נבדק ב-2 ביוני 2023. {{cite web}}: (עזרה) Smith, Thomas (3 בינואר 2020). "The NME 100: Essential new artists for 2020". NME. ארכיון מ-1 באפריל 2020. נבדק ב-22 באפריל 2020. {{cite web}}: (עזרה)